Vrede midde-in die gejaagdheid: Die Here is my pasaangeër Die Here is my pasaangeër niks sal my laat jaag nie. Hy laat my vir kort rukkies tot rus kom en laaf my met herinneringe aan groen weivelde en waters waar daar vrede is, Hy herstel my kalmte van gees. Hy gees my nuwe krag. Hy lei my tot die regte keuses deur my gemoed met vrede te vul. Selfs al gaan ek elke dag deur die donker dieptes van onmoontlike take en haastige beslissings, sal ek nie bang wees nie, want U is by my. In u hande is ek veilig. U tydloosheid en ewige arms onder my hou my in balans. U laat my aansit by 'n feesmaal van vernuwende krag te midde van die geharwar om my. U ontvang my soos 'n eregas in die ruimte van u liefde. U oorlaai my met hartlikheid ten spyte van die kilheid van spertye. My beker van energie loop weer oor. U goedheid en liefde sal my lewe lank by my bly. Harmonie en werkbevrediging sal die vrug wees van my arbeid, want ek volg die pas wat U aangee, Ek sal tuis wees in u vrede te midde van die gejaagdheid van die wêreld tot in lengte van dae. – Toki Miyashini (Japannese Christen) Bron: Die Groot Gebedeboek, saamgestel deur Piet Naudé, Lux Verbi BM 2002.
Die teken dat ons kerk n monument is, is gedurende die nag van die kerk se muur afgekap. Wees asb op die uitkyk daarvoor.
Boomkenners gesoek! Van Communitas op Stellenbosch stuur Mathilda du Pisanie 'n foto van 'n pragtige boom wat langs hul kantoor staan. Ongelukkig weet hulle nie watter soort boom dit is nie. Kan iemand dalk help? Of wie ken iemand wat kan help met hierdie lekker raaisel?
Hallo As ons met die aanname leef dat ons in 'n verhouding met God leef, hoe hoor ons wat Hy sê? Geestelike onderskeiding is die praktyk wat poog om te verstaan en te luister. My ervaring is dat ons min aandag hieraan gee. Ek wil jou nooi om saam 'n boek deur te werk wat hieroor gaan. Dis 'n boek van Henry Nouwen: Discernment: Reading the Signs of Daily Life. Ons lees om en by 'n hoofstuk per week en dan is 'n weeklikse bespreking. Daar sal 'n aand en 'n middag bespreking wees (of soos ons saam reël). Dit gee jou weekliks twee kanse om die gesprek mee te maak. Ons wil graag die boeke bestel. Die koste sal so om en by R250 wees maar dis later se probleem. As jy belangstel moet jy asseblief jou naam by Blommie kry voor Maandag 10 September. Mooi bly Peet